"برنت" مارکا‌لی نفت گون عرضینده 0،4% اوجوزلاشا‌راق 77،12 دو‌لارا قدر اوجوزلاشیب. غربی تگزاس نفتی ایسه 85 سنت دیر ایتیره‌رک 72،80 دو‌لار سویه‌سینه ائنیب.
نفتین اوجوزلاشماغا داوام ائتمه‌سی اوپکه داخیل اولان اؤلکه‌لرین 2014-جو ایلدن بو یانا اوره تیمی ان یوکسک سویه‌یه قالدیرماسی ایله ایضاح اولونور. دونالد ترامپ سعودی عربیستانی و دیگر نفت صادر ائدن اؤلکه‌لره کانادا، لیبی و ونزوئلادا داوام ائدن تکنیکی پروبلئم‌لره گؤره نفتین قیمتی‌نین قالخماماسی اوچون تضییقینی داوام ائتدیریر. جمعه گونو ایسه امریکانین چین مال‌لاری اوزرینه 34 میلیارد دو‌لار دیرینده علاوه گؤمروک وئرگی‌سی تطبیق ائتمه‌سی ایله دونیانین ان بؤیوک ایقتیصادیاتینا مالیک ایکی دؤولتی آراسینداکی قارشیدورمانین دا نفتین قیمتینه تأثیر ائدجگی گؤزلنیلیر.
اما تخمین ائدیلیر کی، سون دؤورلرده امریکانین ایرانین نفت صادراتینا مانع اولماق سیاستی نفتین قیمتینی آرتیرا‌جاق.
